
     REPUBLIKA HRVATSKA
     TRGOVAČKI SUD U OSIJEKU


R E P U B L I K A    H R V A T S K A
R J E Š E N J E


	Trgovački sud u Osijeku, u ime Republike Hrvatske, po sucu pojedincu Jadranki Herman, u pravnoj stvari dužnika kao predlagatelja OPEKA dioničko društvo za proizvodnju i promet građevinskog materijala Osijek, Vukovarska 215, MBS 030005203, OIB 61547182596 i vjerovnika kao protustranke Admiral tisak d.o.o. OIB 13125981371 i dr.,  radi sklapanja predstečajne nagodbe, dana 15. svibnja 2017.  
       
r i j e š i o   j e

Prijedlog dužnika OPEKA dioničko društvo za proizvodnju i promet građevinskog materijala Osijek, Vukovarska 215, MBS 030005203, OIB 61547182596 za sklapanje predstečajne nagodbe, zaprimljen kod ovog suda dana 28. siječnja 2015. godine, smatra se povučenim. 

                                                Obrazloženje

Predlagatelj – dužnik, podnio je dana 28. siječnja 2015. godine prijedlog za sklapanje predstečajne nagodbe u skladu s člankom 66. stav 3. Zakona o financijskom poslovanju i predstečajnoj nagodbi (Narodne novine broj 108/12, 144/12, 81/13 i 112/13 u daljnjem teksu ZFPPN). 

Rješenjem  ovog  suda  Stpn-10/15-13  od  16. prosinca  2015. godine   odobreno  je sklapanje predstečajne nagodbe između dužnika Opeka d.d. Osijek i vjerovnika čije su tražbine utvrđene u predstečajnom postupku koji je vođen pred FINA-om Regionalni centar Zagreb.

Navedeno rješenje ukinuto je rješenjem Visokog trgovačkog suda Republike Hrvatske Pž-313/16-3 od 1. veljače 2016. godine, te je predmet vraćen na ponovni postupak, uz uputu drugostupanjskog suda da se dužnik pozove ispraviti Nacrt predstečajne nagodbe u odnosu na 
vjerovnika Plinara istočne Slavonije d.o.o., kako bi se vjerovnik doveo u ravnopravan položaj s ostalim vjerovnicima iz grupe B 2. 1., a koji vjerovnici se namiruju na način da se od utvrđenog iznosa tražbine otpisuje 100 % iznos obračunatih kamata i naknada, od glavnice se otpisuje 40 %, a ostatak bi se platio u 48 jednakih mjesečnih anuiteta uz kamatu od 4,5 % godišnje.  

Postupajući  po uputi Visokog trgovačkog suda RH, iz rješenja Pž-313/16-3 od 1.2.2016., primjenom odredbe čl. 109. st. 2. do 4. ZPP-a u vezi s čl. 21. Zakona o sudskom vanparničnom  postupku    (Sl. novine od 1. kolovoza 1934)    preuzetog  Zakonom  o načinu 

primjene pravnih propisa donesenih prije 6. travnja 1941. godine (NN 73/91) i čl. 66. st. 15. Zakona o financijskom poslovanju i predstečajnoj nagodbi (NN 108/12, 144/12, 81/13 i 212/13) rješenjem Stpn-14/16-27 od 28. ožujka 2017. godine predlagatelju – dužniku vraćen je prijedlog za sklapanje predstečajne nagodbe, zaprimljen kod ovog suda dana 28. siječnja 2015. godine,  radi ispravka prijedloga  na način da:  
· ispravi Nacrt predstečajne nagodbe u odnosu na vjerovnika  Plinara istočne Slavonije d.o.o. Vinkovci, Ohridska 17, OIB 16423775522, u rubrici "ostatak duga za reprogram", kao i u rubrici "ukupnog iznosa ostatka duga za reprogram" vezano za namirenje tražbina vjerovnika B 2.1., odnosno uskladi ga sa prihvaćenim izmijenjenim planom financijskog i operativnog restrukturiranja FINE Regionalni centar Zagreb Nagodbeno vijeće HR01 Klasa: UP-I/110/07/14/01/6195, Ur.broj: 04-06-14-6195-242 od 27. prosinca 2014. godine i rješenjem o utvrđenim tražbinama  FINE Regionalni centar Zagreb Nagodbeno vijeće HR01 Klasa: UP-I/110/07/14/01/6195, Ur.broj: 04-06-14-6195-125 od 10. srpnja 2014. godine.
Za ispravak prijedloga predlagatelju – dužniku određen je rok od 8 dana. 

Istim rješenjem predlagatelj – dužnik upozoren je -  ako prijedlog bude ispravljen i predan sudu u roku određenom za ispravak, smatrat će se da je podnesen sudu onog dana kada je prvi puta podnesen. Također smatrat će se da je prijedlog povučen ako ne bude vraćen sudu u određenom roku, a ako bude vraćen bez ispravka, biti će odbačen. 

Rješenje Stpn-14/16-27 od 28. ožujka 2017. godine predlagatelj – dužnik primio je dana 30. ožujka 2017. godine. Budući predlagatelj – dužnik nije u određenom roku sudu vratio prijedlog,  koji mu je dostavljen na ispravak, to se prema članku 109. stav 4.  ZPP-a u vezi s čl. 21. Zakona o sudskom vanparničnom postupku (Sl. novine od 1. kolovoza 1934) preuzetog Zakonom o načinu primjene pravnih propisa donesenih prije 6. travnja 1941. godine (NN 73/91) i čl. 66. st. 15. Zakona o financijskom poslovanju i predstečajnoj nagodbi (NN 108/12, 144/12, 81/13 i 212/13) prijedlog za sklapanje predstečajne nagodbe smatra povučenim. 
U Osijeku 15. svibanj 2017.

Zapisničar
Maja Kocijan
								STEČAJNI SUDAC
							   	   Jadranka Herman


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.

DNA
1. predlagatelj – dužnik
2. FINA OS pisarnica predstečajnih nagodbi
3. e-oglasna ploča suda
4. RNDN - povlačenjem
5. kal. 15/6

